
mm pauca nuper  ,de  Porphyrionis  et  Acronis  scholiis  Hor  atianis'  Monasterii 
dissererem ,  iniqua  quadam  rerum  condicione  factum  est ,  ut  commentatio ,  quam  To  ,  Tlr 
Doetissime,  ,de  scholiis  Horatianis'  a.  MDGGCLXIII  Bernae  scripsisti,  tum  demum 
mihi  in  manus  veniret,  cum  provincia  mea  iam  erat  abrogata.  Tui  enim  ingenii  acumine  exci- 
tatus  rem  modo  relictam  illico  retractare  incepi  neque  vero  per  hosce  annos  multis  atque  diversis 
inter  se  negotiis  atque  impedimentis  distractus  ad  finem  perduxi.  Jam  vero  cum  scholae  mihi 
nostrae  libro  annali  praefandi  munus  delatum  esset,  in  animum  induxi,  Acronis,  quae  feruntur, 
scholia  miserrime  corrupta  qualia  mihi  esse  yiderentur,  quae  eorum  auctoritas  atque  origo,  Tecum 
communicare:  sperare  enim  videbar  futurum  esse,  ut  Tibi  si  aliqua  probarem  accuratiusque  Tu, 
Vir  Doctissime ,  percensere  velles ,  quae  ipse  in  magna  librorum  penuria  et  temporis  angustiis 
persequi  non  potui,  hae  curae,  quae  Tua  est  et  in  hisce  rebus  doctrina  et  in  omni  litterarum 
genere  diligentia  atque  sagacitas,  rei  litterariae  atque  virorum  doctorum  studiis  essent  nescio  cui 
incremento. 

Et  mea  multum  intererat  Tecum  hanc  rem  valde  obscuram  denuo  examinare:  nam  Tua 
opera  res  eo  perducta  erat,  ut  Ferdinandus  Hauthalins,  cuius  librum  laboriosum  scholiis 
Horatianis  non  modo  per  annos  sed  per  saecula  nimis  neglectis  post  subitariam  et  quasi  tumultua- 
riam  incuriam  Francisci  Faulyl  novam  qnandam  quasi  lucem  adlaturum  esse  sperabamus,  quod  ad 
Acronem  attinet,  acta  fere  egisse  videretur.  Atqui  qui  is  id  non  miretur,  qui  et  Hauthalii,  cuius  elegan- 
tiam  disserendi  non  aequare  inquirendi  diligentiam  et  doleat  et  quodammodo  excuset,  in  hisce  rebus 
doctrinam  cognoverit  et  horum  scholiorum  apud  seniores  existimationem  in  animo  pensitet?  Tu 
vero  Acronem,  cuius  vestigia  prorsus  contracta  paene  anxie  Hauthalius  secutus  est ,  vana  specie 
W.  DD.  decepisse  putabas.  NonnuUis  enim  librr.  manuscc,  qui  Bernae  asservantur ,  excussis 
,exempla  Acronum,  qui  multi  sunt,  quaedam  qualia  in  librr.  manuscc.  leguntur,'  (I.  1. 
pag.   VIII)  propositurus  initium   disserendi  a  scholiis  Heinianis  (I.  I.  p.  IX)  sumis.    Quid  vero  ? 

haec  Heiniana  suntne  Acronis  an  Porphyrionis  aut  alius  grammatici  nescio  cuius?  Hauthalius 
quidem,  qui  de  hoc  libro  manuscc.  primus  monuit,  specimen  evolgaturus  scholia  ex  eo  ad  finem 
Epist.  II,  2,  105 — 182  descripsit,  non  quod  partem  illara  commentarii  Acronis  diutius  desideratam 
invenisse  se  putaret,  sed  ut  hac  deficiente  aliqua  scholia  non  plane  dissimilia  exstarent.  *)  Quare 
Hauthalius  in  Corrigendis,  quae  scholiorum  editionis  Vol.  I.  addenda  protulit,  p.  III  corrigens, 
ut  videtur,  libelli  illius  inscriptionis  fallaciam  cautissime  sic  scribit:  ^codex  Barcellonensis 
Horatii  (et  Acronis).'  Haec  ipsa  Epistoiarum  scholia  ut  servata  sint,  singulari  atque  adeo 
miro  casu  factum  esse  non  ignoras :  nam  Sermonibus,  qui  extremam  libri  partem  obtinent,  librarii 
diligentia  non  perseverante  nuUa  fere  scholia  adscripta  sunt  (cf.  Hauthalius,  schol.  ed.  I,  Corr.  et 
Add.  1.  1.  et  II,  p.  351),  ^Epist.  I,  8 — 13  et  16  eis  plane  destitutae  sunt'  (Hauthalius  1. 1.  II,  p.  351). 

Et  scholiis  ipsis,  quae  Tu  protulisti,  perlustratis  eisque,  quae  Hauthalius  ex  eodem  libro 
descripsit,  coUatis  hoc  lucd- (^^ius  evincitur:  schelia  abnt  expknationes  ludi  magistri  cuius- 
dam  medii  aevi  ab  hoc  ipso  aut  a  discipulo  quodam  eius  exaratae.  Quem  magistrum,  id  quod 
Tu  Te  ipsum  vidisse  p.  VIII  videris  indicare,  non  Acroniana  solum,  quae  habemus,  sed  Porphy- 
rionis  quoque  commentarium  cognovisse  haec  ad  Carm.  I,  1,  35  adscripta  adnotatio,  ni  fallor, 
probat:  ^Tunc  tantum  Graeci  sunt  (sc.  poetae  lyrici),  quia  nondum  erat  Latinus.' 
Quae  cum  a  Porphyrione  eleganter  disserente  petita  videantur,  pleraque  magister  ipse  addidit, 
quae  neque  Acronis  sunt  neque  Porphyrionis. 

Atque  etiam  ex  eis  glossis ,  quas  versibus  esse  superscriptas  p.  XI  refers ,  accurate  per- 
spicimus,  unde  miserrimae  illae  Acronianorum  adnotationes,  de  quibus  modo  (de  Porph.  et  Acr. 
schol.  Hor.  p.  17  et  19)  plura  dixi,  profectae  sint.  Neque  enim  dubito,  quin  has  nugas  maximam 
partem  medii  aevi  scholarum  usui  debeamus,  in  quibus  cum  in  Horati  exemplaribus,  quae  scholiis 
Acronianis,  quae  vocantur,  omata  erant,  versibus  superscriptae  essent,  incauti  recentioris  aetatis 
librarii  cum  Acrone  ipso  eas  confuderunt.  Ex  quo  factum  est,  ut  hae  adnotatiunculae  in  codicibus  anti- 
quissimis  rarissimae  sint,  frequentiores  in  recentioribus.  Atque  ne  illud  quidem  alienum  est,  quod 
J.  Schlenger  de  codice  quodam  Acronis  Veronensi,  de  cuius  aetate  atque  natura,  id  quod 
lugebam,  nihil  dicit,  in  Programm.  Gymnas.  Magontiacensis  a.  MDCCCLXVIII  p.  1  not.  refert: 
,Cum  unius  Acronis  nomine  inscriptus  sit  codex  a  nobis  inspectus,  in  contextu  tamen  scholiorum 
iterum  Acronis  nomen  persaepe  legitur,  ab  eadem  manu ,  quae  totum  cod.  exaravit,  ad  singulas 
adnotationes  adscriptus  (?!),  plerumque  ad  eas,  quae  lemmati  statim  supponuntur.'  Quamquam 
usus  scholarum  qualis  novissima  fuerit  ipsius  antiquitatis  Bomanae  aetate,  inter  VV.  DD.  satis 
constat,  qua  de  re  H.  Keilius  (Gr.  Lat.  V,  p.  90)  de  Pompeii  Commento  artis  Donati  disserens: 
,Denique  ne  dicam  totum  hoc  genus  artis  Donati  explicandae,'  inquit,  .ex  usu  scholarum  repe- 
tendum  esse,  verbosa  et  puerilis  tractandi  ratio  molestiflsima  rerum  tritissimarum  repetitione  fa- 
stidium  creans  hac  sola  re  quodammodo  vel  excusatur  vel  intellegitur,  quod  scholarum  consuetu* 
dinem  grammaticus  scribendo  imitatus  est.' 

Quare  cum  in  Parisino  A  aliisque  libris,  qui  sunt  aetatis  Bedae  etAlcuini  (cf.  Hauthalius, 
I  Add.  et  Corrig.  p.  IX),  hae  ineptiae  iam  appareant,  Acronis  commentarii  integritas  aut  ipsa  fuit 


*)  Ueber  den  Codex  Heinianus  etc.  p.  43:  ,Da  ich  nun  zu  besorgen  grund  habe,  dasz  irgend  dn  jQngerer 
freund  der  wissenschaft ,  der  diesem  schweren  theile  der  litteratur  seine  aufmerksamkeit  und  seine  studien  zuiu- 
wenden  anfangen  mochte ,  die  scholien  und  glossen  dieses  codei  bekannt  mache ,  in  der  raeinung ,  den  schlusz  de* 
Acroncommentars  entdeckt  zu  haben,  so  beeile  ich  mich,  einem  solchen  beginnen  zuvorzukommen." 

;.  Ifisce  interdum  na^vis  imaculata  aui  incorrupta  ne  tum  quidem  ublque  erat  servata.  Et  corruptam 
eam  multifariam  hac  iam  fuisse  aetate  probabile  est.    Atqui   librr.  manuscc.   opera  ad  remotio- 

'  rem  memoriae  Acronis  commentarii  aetatem  pervenire  nequimus.  Quare  boc  quidem ,  quod  1.  1. 
p.  Vm  propCsuisti,  patet,  untiquissimara,  quam  nos  hoc  tempore  ex  librr.  manuscc.  excutere  pos- 
simus,  Acronianarum  lucubrationum  speciem  Bedae  et  Alcuini  aetate  esse  confectam:  neque  enim 
ullum  vel  Horati  ipsius  vel  scholiorum  libr.  manusc.  hac  aetate  antiquiorem  cognovimus. 

Sed  praepropere,  ut  videtur,  p.  VII  inde  hoc  concluseras,  .Acronis  nomen  a  docto 
quodam  Italo  his  scholiis  inscriptum  esse  ex  auctoritate  notissimi  illius 
loci,  qui  in  Horati  vita  brevisslma  novissimus  est.'  Hoc  idem  et  C.  L.  Rothius 
(cf.  comment.  m.  s.  1.  p.  47)  a.  MDCCCLVIII  verbis  iam  affirmaverat  neque  vero  argumentis 
probaverat  et  hac  nostra  aetate  VV.  DD.  Te  secuti  auctorem  fere  pro  certo  habent  (cf.  C.  Zange- 
meisterus,  in  M.  Rhen.  a.  64,  p.  334  not.  16;  0.  Ribbeckius,  Proleg.  ad  Verg.  p.  216;  Gu.  Teuffelius, 
hist.  litter.  Rom.  p.  429  sq.).  Vide  enim,  ne  hoc  potissimum  in  quaerendo  persequendum  fuerit, 
quisnaih  hoc  Acronis  nomen  vir  doctus,  quis  libr.  manusc,  quis  annus  nobis  intrusisse  videatur. 
Verumenimvero  Tu  ipse,  V.  D.,  qui  summa  diligentia  atque  industria  iu  hoc  abiectissimo  litte- 
rarum  genere  versaris,  in  Mus.  Rhen.  a.  68,  p.  490  sq.  ex  Bonaventurae  Vulcanii  glossarum  libro, 
cuius  libri  mihi  ipsius  inspiciendi  copiam  nuUa  opera  comparare  potui,  accuratissime  demonstrasti, 
iam  saec.  IX  vel  X,  ad  quam  aetatem  hanc,  quam  nos  hoc  tempore  antiquissimam  habemus,  ho- 
rum  scholiorum  recensionem,  ut  F.  Aug.  Wolfii  verbo  utar  ,  revocandam  esse  supra  exposuimus, 
haec  eadem  scholia  Acroni  fuisse  adscripta.  Atque  ne  hoc  quidem  loco  codicis  Veronensis  Schlen- 
geri,  de  quo  supra  (p.  6)  dixi,  testimonium  neglegendum  est. 

Cuius  libri  accuratiorem  descriptionem  cum  veheraentissime  desiderarera,  Schlengerum  de 
eo  ipsum  per  litteras  adii.  Qui  quod  quantum  sedecim  annorum  spatio  interposito  memoria  repe- 
tere  potuit,  de  libro  isto  ab  ipso  conlato  mecum  facillime  communicavit,  ego  ei  maximam  gratiam 
habeo.  Ex  epistola  Schlengeri  haec  hoc  loco  describere  atque  publici  iuris  facere  est  visum: 
,Vor  allen  dingen  haben  wir  es  hier  mit  einer  wirklichen  Acronhandschrift  zu  thun,  nicht  mit 
randbemerkungen  eines  Horazcodex.  Eine  nahere  kenntnissnahme  meinerseits  wurde  veranlasst 
durch  meinen  sel.  lehrer,  den  h^pr.  Osann  in  Giessen,  als  ich  ihn  beilaufig  in  einem  briefe  auf  mehrere 
mir  auf  der  capitelsbibliothek  in  Verona  zu  handen  gekommene  codd.  aufmerksam  machte.  —  Ich 
habe  nur  die  ersten  2 — 3  seiten  und  den  schlusz  copieren  kSnnen.  —  Ich  musste  raich  durch  die 
sehr  eng  und  unleserlich  geschriebene  rainuskel  durcharbeiten.  Den  vollstan- 
digen  commentar  enthalt  die  handschrift  nicht,  doch  kann  ich  nicht  genau  angeben,  wo 
sie  beginnt.  Meiner  schatzung  nach  ist  die  handschrift  aus  dem  14.  jahrhundert,  vielleicht  auch 
aus  dem  anfang  des  15.  und  zwar  auf  pergament.  Die  beischrift :  Acronis  findet  sich  auf  man- 
cher  seite  6—10  raal.  Nun  ist  aber  noch  ein  urastand ,  den  ich  in  raeiner  abhandlung  nicht 
erwShnt  habe,  und  der  vielleicht  ebenso  geeignet  ist,  wie  jene  beischrift,  der  handschrift  interesse  zu 
verleihen:  sie  hat  namlich  eine  unterschrift ;  aber  hier  bringt  mich  mein  gedachtnisz  inverlegen- 
heit,  —  heisst  der  name  Bandinius,  Blandinus,  Blandinius,  Blancinus,  Blancinius  ?  jKurz  und  gut, 
es  isj^  etwas  ahnliches,  und  ich  rausz  ehrlich  gestehen ,  dasz,  wShrend  ich  bei  der  ersten  verglei- 
chung  die  sache  uberging,  mir  seit  der  zeit  oft  der  gedanke  kam,  ob  die  handschrift  nicht  mit 
den  bekannten  vier  cod.  Blandinii  des  Cruquius  die  abstammung  theile.  Vielleicht  ist  das  nur 
eine  marotte  von  mir,  doch  ware  die  sache  werth ,  dasz  sie  an  der  handschrift  selbst  noch  ein- 
mal  untersucht  wurde.* 

Quid  vero  ?  Yitae  illius  Horati,  quam  Acronis  nomen  scholiis  inscriptum  saec.  XV.  librariis 
snppeditasse  opinabaris,  qualis  auctoritas  statuenda  videtur?  Nam  primam,  quam  ferunt,  Titam 
suo  iure  Suetonio  assignant:  cuiusnam  yiri  aut  cuiusnam  aetatis  hanc  alteram  putas?  Et  quoniam 
de  Porphyrione  et  Acrone  narrat,  hisce  viris  recentiorem  biographum  fuisse  certissimum  est. 
Sed  in  saec.  IX.  librr.  munuscc.  eam  iam  eiaratam  viderunt.  Quid  igitur  est?  Aetas  huius  vitae 
eitremis  finibus  saec  IV — IX.  circumscribitur. 

Haud  ignoras,  Hermanne  Usenere,  certioribus  numeris  hanc  Horati  vitam 0. Kellerum 
definire  studuisse  in  libello  illo  symbolis  philol.  Bonu.  inserto,  in  cuius  parte  priore  elegantissime 
de  Porphyrionis  patria  et  aetate  disseruit,  altera  pauca  addidit  de  scholiis  Acronis.  Qui  V.  D. 
cum  Acronianorum,  quam  nos  habemus,  collectionis  partem  priorem  c.  a.  CCCC,  alteram  a  Fabio 
Placiade  Fulgentio*)  circa  a.  CCCCC  confectam  esse  affirmet,  eundem  virum  et  scholiorum  par- 
tem  priorem  et  hanc  Horati  vitam  conscripsisse  arbitratur.  Quisnam  fuerit  hic  vir,  cum  ignoret, 
Pseudo-Acronis  nomine  eum  notavit  eique  scholia  libr.  Paris.  A  assignavit.  Morte  confectum 
eum  commentarium  non  ad  finem  usque  exarasse  statuit  dicitque:  ,Sowie  der  text  erhalten  ist, 
bricht  er  zu  anfang  der  15.  epode  ohne  schlusz  ab."  Hauthalius  vero  ad  epod.  15  init.  haec  ad- 
notavit:  Jn  A  ad  hunc  epodum  Acronis  scholia  desunt,  manus  autem  secunda  aliqua, 
quae  nusquam  alibi  in  hoc  codice  conspicitur,  scholia  Porphyrionis  integra 
in  h.  0.  exaravit.'  Ex  quo  efficitur:  1)  manus  pr.  scholia  describere  inde  a  fine  epod.  14  desiit; 
2)  librarius  quidam,  qui  postea  librum  manibus  trivit,  ubi  Acroniana  deerant,  ibi  Porphyriana 
nonnuUa  adscripsit  fragmenta ;  3)  inde,  quod  in  hoc  codice  commentarius  Acronis  non  est  integer, 
recte  non  concluditur,  numquam  eum  integrum  fuisse.  Nihil  igitur  video,  quo  0.  Kellerus  istam 
de  duabus  Acronianorum  partibus  opinionem  evincat  certam.  Nam  ne  id  quidem,  quod  V.  D. 
Fulgentii  proprium  profert,  Maronis  nomen  non  Vergili  in  locis  a  Fulgentio  laudatis  citari,  cum 
scholiis,  quae  quidem  Hauthalius  praebet,  vere  convenit. 

Neque  vero  inde,  quod  in  codicibus  quibusdam  manuscc,  qui  scholia  Acroniana  exhibent, 
Vita  Horati  II.  invenitur,  iure  concluditur,  ad  eundem  auctorem  et  vitam  hanc  et  illa  scholia 
esse  referenda.  Etenim  Cruquius,  ut  cetera  mittam,  in  eodem  codice  Blandin.  et  Vitam  illam  I., 
quam  Suetonii  esse  satis  constat,  et  hanc  alteram,  quam  Pseudo  -  Acronis  esse  affirmat  Kellenis, 
invenit.  Cuius  codicis  scholia  qualia  fuerint,  quamvis  accurate,  quae  Cruquii  in  disserendo  negle- 
gentia  est,  evincere  non  possimus,  haec  tamen  non  omittenda  videntur,  quae  Cruquius  ad  Epist. 
II,  15  (edt.  a.  1611,  p.  611  b)  aflfert:  .Quod  autem  Petrus  Victorinus  —  scripsit,  hunc  locum  sic 
ordinandum,  idem  ante  eum  habuit  Acron  vulgatus',  ut  patet  in  Commentatore  ex  antiquis 
scriptis  Blandiniis.' 

Idem  Cruquius  ad  Epist.  II,  2,  60  (ib.  p.  612  b)  haec  praebet:  „Non  arbitror  hunc  Bio- 
nem  Aristophanis  patrem  fuisse,  ut  habet  Porphyrion   vulgatus   et  exeo  alii,  sed  malim 


*)  Hic  ille  est,  de  quo  Bernhardyos ,  hist.  litt.  Rom.  p.  350  (edit.  IV) :  „Unter  die  rathselhaftesten  er- 
scheinungen  gehort  noch  iinmer  der  falscher  und  windmacher  Fulgentius.  Er  hat  eine  partie  von  autoren  und 
observationen  zusammengelogen.  Fulgentius  war  halbwisser ,  der  auf  grund  einiger  ihm  oberflachlich  oder  ron 
horensagen  bekannter  notizen  in'8  blaue  phantasiert;  dergleichen  geschieht  nur  in  vollig  barbarischen  und  unwis- 
senden  zeiten."  Similiter  TeufTelius  (hist.  litter.  Rom.  p,  980  sqq.),  cuius  haec  sunt :  ,Sein  satzbau  ist  uberladen, 
so  dasz  es  dem  leser  nur  mit  muhe  gelingt  vor  dem  wortschwall  zum  verstandnisz  des  gedankens  zu  gelangen. 
Pie  unregelmassigkeit  ist  bei  ihm  regel,  und  besonders  in  der  rection  der  tempora  und  modi  herrscht  vollstandige 
anarchie."    Quin  satis  male  de  his  scholiis  opinetur  0.  Kellerus,  nemo  dubitabit.  •  \ 

€ommeDtatori  et  Acroni  Yulgato  snbscribere,  Bionemque  hunc  fuisse  Borystheniten 
sophistam/  Adde  illa ,  quae  sunt  in  epist.  dedicat.  edt.  a.  1565  p.  5 :  .Non  iniuria  Petrum  Nan- 
nium  dixerim  deterritum  ab  editione  Acronis,  quam  in  suis  miscellaneis  ex  eisdem  (Blandin.) 
codicibus  aliquando  pollicitus  est  Horatii  studiosis.'  Suftagari  videntur  haec  y.  53.  Serm.  I,  3 
(edt.  1611,  p.  443  a)  adsciipta:  .si  fortassis  audiat  (bencY.  lector)  nos  iniquius  lacerari,  quod  yuI- 
gatos  Acronis  et  Porphyrionis  nomine  commentarios  ausi  simus  e  manibus  studiosorum  ereptos 
exterminare  adque  barbaros  relegare,  ne  dubitet  nostrum  patrocinium  suscipere  ycI  hoc  argumento, 
quod  ex  hoc  loco  in  finem  usque  huius  libri,  quaecunque  typis  edita  sunt  Porphyrionis  apposito 
nomine,  ea  me  ad  Yerbum  fere  iuYenisse  adscripta  ad  oram  libri  Buslidiani  nullius  auc- 
toris  addito  nomine.'  Qualis  autom  scholiorum  codd.  Blandd.  natura  fuerit,  accuratius 
cognoscimus  ex  epist.  ad  Lect.  edt.  a.  1565,  in  qua  p.  10  haec  inYeniuntur:  ^namque  in  adno- 
tationibns  trium  (?  cf.  p.  13:  ^adnotationes  adscriptae  margini  in  quatuor  codd.  Blandd.  sine 
auctoris  alicuius  nomine')  illorum  codicum,  quos  Blandinios  supra  dixi,  saepenumero  trium 
commentariorum  ternas  sententias  deprehendi  mutilas,  truncas,  iuYorsas,  depraYatas,  quas  hac 
apposita  particula,  Aliter,  consignatas  oflFendi,  ut  plerumque  ex  tribus  codicibus  tres 
dictiones  in  unam  sententiam  cogere  divisas  mihi  fuerit  necesse.'  Atque  optimi 
et  antiquissimi  Yulgatae,  quae  dicitur  ,  Horati  poematum  libri  manuscc.  ab  Acronis  parte  stare, 
ex  universa  eorum,  qui  media  aetate  Horati  poemata  descripserunt ,  Yia  atque  ratione  est  Yerisi- 
mile.  Atque  etiam  Vergiliani  libri  manuscc,  qui  uberiorem  illamSerYii  scholiorum  collectionem 
interpolatwn  exhibent,  nullum  auctoris  nomen  adscriptum  habent  (cf.  G.  Thilo,  Mus.  Rhen.  a.  59, 
p.  542).  Hoc  idem  0.  Kellerus,  ut  opinor,  Yidit,  qui  in  Mus.  Rhen.  a.  64,  pag.  226  haec  statuit : 
„Ebensoviele,  wenn  nicht  noch  mehr  beachtung  verdienen  die  sogenannten  acronischen  scholien, 
welche  zwar  bloss  ausserst  selten  eine  andere  urquelle  des  textes  als  den 
archetyp  unserer  H  orazhandschriften  verrathen,  aber  dafur  durch  fremdar- 
tige  einflusse  weniger  alteriert  sind  als  Porphyrion"  (!?).  Immo  Porphyrionis 
commentarius  aliorum  additamentis  minus  corruptus  eius  est  viri ,  qui  suo  sibi  iudicio  uti  con- 
sueverit  (cf.  comment.  meam  s.  1.  p.  31 — 36,  p.  44.):  ab  Acronis,  qui  antiquiorum  Horati  inter- 
pretum  doctrinam  paene  anxie  collegit,  moribus  alienum  erat,  ut  videtur,  vulgatam  atque  solitam 
interpretandi  rationem  ad  sui  iudici  existimationem  revocatam  aut  probare  aut  corrigere. 

Quae  cum  ita  sint,  hoc  quidem  dubitari  non  potest,  Blandiniana  scholia  quin  in  universum 
ab  Acronis,  quem  ferunt ,  parte  stetisse  pateat.  Quis  igitur  non  videt,  0.  Kelleri  via  et  ratione 
Suetoni  quoque  vitam  Pseudo-Acroni,  quem  vocat,  esse  tribuendam  ?  Quare  quamvis  cupide  haud 
pauca  cum  Acronis  tum  Porphjnrionis  vestigia  a  Kellero  scite  monstrata  amplexus  sim,  hoc  loco 
cum  de  Vitae  II  auctoritate  agatur,  rationem  eius  in  partes  vocare  perquam  dubito  neque  quid- 
quam  habeo ,  quod  hac  de  re  cum  aliqua  probabilitatis  specie  proferam ,  nisi  terminos ,  quos 
modo  dixi,  saec.  IV — VIIII. 

Quo  tempore  cum  ipsuiii  Acronis  commentarium  exstitisse  probabile  sit,  qui  potest  cogi- 
tari,  eum  commentarium ,  quem  optimum  habuerimt ,  VV.  DD.  nec  descripsisse  nec  excerpsisse  ? 
Quare  quamvis  Acronis  aduotationibus  ipsis  egregiam  VV.  DD.  virtutis  eorum  opinionem  incom- 
modo  fuisse  putem,  Porphyrionis  autem  auctoritatem  paene  integram  ideo  esse  servatam,  quia 
hunc  librarii  minoris  habuerunt  neglexeruntque ,  Acronis,  quae  feruntur,  scholiorum  fidem  non 
ita  in  dubitationem  vocandam  censeo,  ut  inventum  esse  eius  nomen  a  librariis  et  per  fraudem 
scholiis  adscriptum  ducamus.    Immo   vero  quae  ullius  sunt  in  hisce  scholiis  veritatis  et  antiqui- 

tatis  momenti  ad  «ius  auctoritatem  additam^itis  rariis  corruptam  et  inquipatam  r^ropaiida  ^unt. 
Quae  sint  ab  Acroue  ipso  profecta,  quae  a  posteris  addita,  cum  quoque  loco  accurate  diiudic^i^i 
fere  neqneat,  ad  librorum  manuscc.  antiquissimum  textum  a  pcincipio  confuigias  necesse  <^t. 

Sed  codicis  -^  scholia,  quae  Tu ,  V.  D.,  p.  XII  sqq.  cecenses^  cum  Acrone  ^ierumqi}e  ,C04- 
^pirant,  interdum  (ad  yv.  8.  27.  al.)  Porphyrionem  sequuntur.  Apparet  igitur  ne  hunc  quiidm 
scribam  alterutrum  grammaticum  antiquum  accurate  descripsisse,  sed  aliis  aliunde  sumptis  ipsuj^ 
per  seae  commentarium  qualiscunque  est  confecisse.  Quare  de  hoc  libro  Hauthalius  (schol. 
Horati  II,  p.  2) ,  J^  B  (p  scholia  plurima,'  inquit ,  ^imprimis  ad  Serm.  ,1,  1  ^t  II,  3  exscrip^i, 
utpote  quae  ex  vett.  interpretum,  potissimum  Porphyrionis,  fonte  profecta,  nec  tap^en  ita 
comparata  sunt,  ut,  quod  de  eipositionibus  Epistularum  valet,  ad  emendationem  locorum  vexato* 
rum  contribuere  milltum  possint.' 

A  Carm.  I,  7,  15  Acron  novum  incipit  carmen ,  Porphyrion  repugnat  (cf.  comment.  jn. 
s.  1.  p.  33):  Bernensis  liber,  de  quo  p.  XV  aqq.  disseris ,  a  parte  Porphyrionis  stat.  Idem  libi^r 
ad  Carm.  I,  1,  23  alteram  illam  scholii  partem  spuriam  habet,  de  qua  1.  1.  p.  27,  54  dixi.  .A4 
Carm.  I,  1,  8  et  27  non  Acronis  sed  Porphyrionis  praebet  explicationes.  Quare  ,si  libri  Bemensis 
et  Parisinorum  B  <p  scholia,  id  quod  p.  XII  afiirmas,  inter  se  simillima  sunt,  utraque  mixta,  cor- 
rnpta,  depravata  sunt  et  ad  Acronem  restituendum  et  emendandum  horum  librorum  cum  multis, 
qui  scholia  exhibent,  parva  est  auctoritas.  Atque  Hauthalius  quidem,  ni  fallor,  iam  dudum  intellexit 
codicc.  B  ff  b  noB  purum  esse  Acronianwrum  fontem,^sed  hanc  codicum  famiiiam  exhibere  pro- 
priam  quandam  medii  aevi  explicandi  rationem,  quae  Acronem  modo,  modo  Porphyrionem  secuta 
novum  quendam  quodaramodo  comraentarium  magistello  cuidam  mediae  aetatis  attribuendum  confecit. 
Hunc  eundem  commentarium  multifariam  esse  descrjptum  probat,  ut  opinor,  librr.  manuscrr.  B^h 
Tui  Bernensis  aliorum  similitudo.  Ad  Acronem  restituendum  horum  librorumfere  nullam  esse 
auctoritatem  vel  scholia  illa  decurtata  atque  inepta  probant,  quae  Hauthalius  sub  Acronis  titulo 
ad  Epist,  II,  2  extr.  ex  cod.  b  descripsit,  quia  huius  ad  Epistulas  potissimum  expositiones  ei  cum 
cod.  y  facere  atque  ex  eodem  vetere  fonte  derivatae  esse  videbantur.  Mihi,  ut  ingenue,  quid  sen- 
tiam,  profitear,  interpretamenta  illa  prorsus  puerilia  adeo  ad  Acronis  auctoritatem  non  accedere 
videntur,  ut  a  scholiorum  librr.  manuscrr.  B  (f  origine  haec  minime  esse  aliena  recte  Te,  Her- 
ma nne  Usenere,  cognovisse  iudicem.  De  quibus  libris  ipse Hauthalius  1. 1.  II, p.  351  haec  habet : 
^Hinc  etiam  vetustorum  illorum  codicum  Parisiensium  B  (p  scholia  et  in  Acrone  et  in  Porphyrione  con- 
stituendo  rarius,  quam  supra  factum  est,  ex  penu  meo  depromere  placuit,  praesertim  cum  cuncta 
ea,  ne  uno  quidem  verbo  omisso,  tamquam  siogularem  librum  emittere  decreverim.'  Quamvis  e^ 
fonte  lutulento  sese  haurire  perspiceret,  Hauthalius  lacunam,  quae  est  in  Acronis  commentario  ad 
Epist.  II,  2,  ej.  B  q)  b,  quantura  potuit,  explere  non  noluit. 

Sed  de  libro  Bernensi  Tu  ipse,  V.  D.,  p.  V  haec  dicis:  .Quamobrem  ego  quoque  Horati 
scholiorum  libros  perscrutaturus,  qui  Bernae  multi  adservantur,  non  sine  spe  eram  fore,  ut  nova 
quaedam,  quae  quidem  bonae  frugis  essent,  eruerem.  nequiquam.  aut  enim  recentes  sive  A.  sive 
P.  interpretum  codices  aut  scholia  a  magistellis  saeculi  XII  et  XIII  dictata  inveniebam.  unus 
tantum  liber  diutius  me  tenebat,  de  quo  infra  accuratius  dicetur ,  in  quo  cum  neque  Acronis 
nequePorphyrionis  seholia  ipsa  tradi  viderem  sed  aliam  quamdam  collectionem  Cruqjuii 
copiis  similem ,  etsi  vix  novi  qQidquam  protracturum  me  perspexeram ,  videbar  tamen  liis  copiis 
nsus  id  certe  acouratius  posse  cognoscere^  qua  ratione  ex  quo  fonte  varii,  qui  servati  sunt,  sc^o- 
liorum  libri  derivati  essent.'    Quae  cum  omnino  cum  eis,  quae  ipse  modo  exposui,  co^venire  yi$Ie- 

^rentur^  pervalde  mirabar  p.  YII  haec  legens:  ,Quare  iam  non  paucissimi  solum  codices  ei,   qoi 

jtropius  absunt  ab  ea  forma,  quae  typis  folgaturV  adhibendi  sunt  (qui  ^enim   einendari  restitulte 

is  Acron  potest,  ijui  nullus  est?),  sed  eicussis  omnibus  saec.  Vlltl.  X.  XI.  cotf^ 

^cibus,  qnibus  scholia  !l^oratiana  adscripta  siint,  collfg^nda  atque' coinpofie^da ^runt,  quaecumqne 

Bon  in  Scotorum  J^rancorumqii^  ludis  orta  sVd' antrquitudquoTis  modo  iradita 

jBsse  yideantur.  serrata  enim  sunt  in  his  libris,   quae  Porphyrion  in  suis  ant 

non  invenerat  aut  neglexerat.'    Quid  ergo?  Tu',  Vir  Doctissime,  qui  etin  muitis  atque 

antiquissimis  codicibus  et  in  Tuo  libro  Bernensi  scholia,  quae  heque  Forphyrionis  neque  AcrOnis  sunt, 

,4nes'se  demonstraveris,  omnium  codicum  scholia  ei  colligenda  esse  existimas ,   qui  Acronem  receh- 

sendum  atque  emendandum  susceperit?    Scholiorum   vero   omnibusf  omnium  librorum  conglutinst- 

jtioDibus  inter  se  confusis  atque  permiitis  certi  qubd  evincatiir  nihil  relinquitur.    Ati  putas  certas 

.nobis  in  promptu  esse  distinctiones   in  agnoscendo,   quae  in  "Scotorum  Ffahcorumque '  ludis   orta, 

•^uae  scholia  antiquitus  tradita  esse  Tideantur,  nisi  ipsain  tradendi  rationem  accurate  respiciamus 

^^tque  discernamus? 

At  Tero  ullum  esse  Acronem  negas.  Sed  fuisse  eum  non  negas.  Putas  igitur  eum  nobis 
^nuUum  restare  Sedtamen  fertur  sub  Acronis  nomine  scholiorum  collectio,  quae  certam  et  propriam 
explicandi  rationem  grammaticam  propagat,  de  cuius  natura  et  indole  nupef  p.  38  (40)  et  48  sq. 
nonnuUa  disserui,  quibuscum  conferas  felim,  quae  0.  Kellerus  1. 1.  exposUft,  qui,  ut  ^liia  6mittam, 
.not.  71  rectissime  j^dmonet,  ne  temere  factum  esse  arbitreris,  ut  loci  e  Terentio  petiti,  quem 
maxime  Acron  adamarit,  in  his  potissimum  scholiis  plufimi  inveniahtur,  in  quibus  servata  esse 
antiquae  doctrinae  vesligia  a  Porphyrione  neglecta  Tu  ipse  noh  negas. 

Antiquitatis   sincerae  scholiorum  graTissimum   est  testimonium ,   quod   ad   priores  illos 

Sat.  X  libr.  I  versus  interpolatos ,   quos  libri  manuscc.  antiqui  eihibent ,  scholia  eistant   nulla. 

Quare  scholiorum  auctoritas  ne  in  illa  quidem  lite  diiudicanda,  quam  nostrae   aetatis  VV.  DD. 

acerrime  disceptant,  num  in  carminibus  componeiidis  Horatius  stfopharum  ratiohem  ad  quaternos 

'  Tersus  redactam  ubique  secutus  sit,   contemnenda  esi.    Hac   lege  in  ipsa  Horati    editione  adum- 

.branda  primus  Aug.  Meinekius  usus  est,   ipsum  pef  sese  eam  invenisse  testatus  est  C.  Lachman- 

nius  in  Diar.  Antiquit.  a.  1845.    Apud  Doeringium  (Horat.   op.   omn.  I,  p.  XXXII)  haec  legi: 

.Qua  ratione  hoc  metrum  (Asclepiadeum   primum)  Wetzelius  rsxQuaxQOffov  appellaverit ,  non 

i  ^liquet,  cum  numerus   odae  8.  libr.  IV.  non  quatemarius  sit  *)'.    Quantum  aUtem  haec  lei  valeat 

,  in  arte  critica  eiercenda,  rectissime  A.  Meinekius  perspeiit:  haec  enim  habet  in  edit.  Horat.  praefk- 

_j  tione  p.  XLIV :  ,Eam  legera  Peerlcampius  si  cognitam  habuisset,  dubitafi  non  potest,  quin  cdmpluribus 

,  Ipcis  cautiorem  criticum  se  praebuisset.'    Mmirum  Peerleampius,  qul  Horiati  cafmina  multifariain 

esse  interpolata  primus  g,ffirmavit,  id  in  versibus  spuriis  notandis  diligentissime  cav^re   debebat, 

ne  numeri  quaternarii  ordinem  destrueret.    At  Horatius  ipse  si  hanc  legem  in  carminibus  corapo- 

^  nendis  secutus  est,  patet  aut  Carra.  8.  libr.  IV.  solum  esse  interpolatum  aut  interpo^atores  praeter 

^  ^unum  illum ,  qui  Carm.  IV,  8  interpolavit ,  omnes  ad  illius  legis  normam  versus  suos  accomoda- 

.  -visse.    Sed  scholiastas  hanc  legem  iam  ignorasse,  facile  intellegitur.    Nam  Acfon  disertis  Terbis 

^  testatur  Tersum   17.  illius  carrainis  se  legisse,    quamTis  repugnantia    prorsus   frontibus  inter  se 

,.  componat,  cura  Terba:  .Calabrae   Pierides'  significare  Enniura  doceat.    Porphyrion,  qui  de 

—  /• 

*)  Dubito  an  liber  Wetzelii  rarissimas  sit :    nam    ne  magnas   qoidem  bibliothecas  publicas  regias  adeonti 
_inihi  praesto  erat.  . .    *. 

Horatio  ipso  cogitat,  cautior  est.    Sed  haec  ipsa  mira  interpretandi  ratio  probat ,   Porphyrionem 
quoque  legisse  yersum  illum  17.    Quare  cum  scholiastarum  tempore    numeri    quatemarii   memo-^ 
riam  iam  evanuisse  atque  obscuratam  fuisse  Meinekio  statuendum  sit,  omnes  interpolationes,  quae 
hanc  legem  non  violarunt,  ea  aetate  factas  esse  efficitur ,  qua,  yiri  docti  non  ignorafoant  Horatium 
ea  esse  usum,  i.  e.  ea  aetate,  quae  ab  Horatio  ipso  proxime  abest.  -     -        .:  ..   »  , 

£t  quoniam  de  hac  re  largius  iam  disserere  incepi,  facere  non  possum,  quin  hoc  quoque 
moneam  ,  minime  sibi  constare  videri ,  qui  et  numerum  illum  quaternarium  Meinekii  et  hanc 
C.  Frankii  in  carminum  aetate  definienda  rationem  amplexi  sunt:  Jdque  factum  esse,  antequam 
tres  carminum  libri  prodirent,  valde  probabile  est.  Nam  cum  plura  sint  in  primo  odarum  libro 
carmina,  quae  epodorum  numeris  constant,  non  videtur  dubitari  posse,  quin  epodon  sylloge  prius 
absoluta  et  edita  fuerit ,  quam  ista  vel  scriberentur  vel  cum  caeteris  evulgarentur.  Nulla  enim 
potest  causa  excogitari,  qua  commotus  Horatius  istos  epodos  carminum  corpori  quam  epodon  fa- 
sciculo  inserere  maluerit'  (fast.  Horat.  p.  47.).  Quid  ita?  Numeri  quaternarii  ratio  strophica, 
quam  in  carminibus  odarum  corpori  insertis  deprehendunt ,  nonne  plena  et  iusta  causa  est,  cur 
ista  carmina  in  epodon  fasciculum  referri  non  potuerint?  An  Horatius  ista  carmina  inter  odas 
evolgaturus  nonnuUos  versus  aut  addidit  aut  induxit  atque  delevit,  ut  numerus  quaternarius 
constet  ?  Verum  haec  Tu  quoque  intellegis  esse  nugatoria :  ad  Acronem,  unde  degressa  est  oratio, 
revertatur. 

Acron  igitur  propriae  illius  et  antiquae  explicandi  rationis  traditus  est  auctor,  falso  eum 
esse  traditum  minime  constat.  At  enim  hunc  Horati  scholiastam  qualiscunque  est  ^pravissime 
confundi  cum  grammatico  probatissimo  Antoninorum  aetati  a  Schottmuellero 
ratione  satis  certa  adscripto  quaevis  littera  clamat  et  dudum  est  intellec- 
tum'  (p.  VII).    Sequitur,   ut  de   Schottmuelleri  ratione  pauca  addenda  videantur. 

Alfredus  Schottmuellerus  dissertationis  Bonnensis  a.  MDCCCLVIII ,  quam.de 
C.  Plinii  Secundi  studiis  grammaticis'  scripsit,  adnotatione  (p.  32)  obviam  exposuit, 
quid  de  Acronis  aetate  statuendum  videretur.  Et  quamvis  de  vitae  eius  spatio  adhuc  nemo  certi 
quidquam  evicerit,  hoc  argumentis  satis  idoneis  V.  D.  ostendii,  locos  Acronis,  qui  sunt  in  Cha- 
risii  arte  grammatica,  ad  eam  libri  illius  partem  adtinere,  quae  ex  C.  Julii  Bomani  curis  sumpta 
videtur.  Qui  quando  fuerit  (c.  a.  CC),  quamquam  ex  Osanni  commentatione  (Symbol.  litter.  II,  p.  329 ; 
cf.  H.  Keilius,  Gr.  Lat.  I,  p.  XLVII  sq.)  verisimile  est,  ,ante  Romanum  vixisse  Helenium' 
non  recte  continuo  concludit  Schottmuellerus.  Commentarium  Helenii  Terentianum  ante  Bomani 
librum  in  lucem  prodiisse,  ni  Charisii  incuria,  quam  iterum  atque  iterum  ipse  Schottmuellerus 
vituperat,  fallimur,  apparet:  Helenium  ipsum  aut  aequalem  aut  paucis  annis  seniorem  Bomano 
fuisse  probabilius  est.  Quid?  quod  F.  Oehlerus  Charisium  ipsum  iam  c.  a.  CC  fuisse  ex  Dosithei 
auctoritate  pro  certo  habet  (Mus.  Rhen.  a.  1862,  p.  56)?  Falsam  hanc  esse  opinionem  cum  inter 
VV.  DD.  iam  pridem  conveniat,  tum  Tu  nuper  elegantissime  in  Mus.  Bhen.  a,  1868,  p.  492 
demonstrasti.  Adde  vero,  quod  Aelius  Donatus,  qui  hoc  tempore  sine  dubio  est  recentior,  Acro- 
nem  in  commentario  Terentiano  nusquam  commemorat.  Patet,  ni  fallor,  quam  dubia  et  incerta 
haec  horum  virorum  aetatis  vestigia  sint.  Verumtamen  Acronem  saeculi  tertii  p.  Ch.  n.  initio 
vel  altero  extremo  fuisse  non  modo  Schottmuellero  ferocius  repugnare  meum  non  est,  sed  Por- 
phyrione  Acronem  aetate  paulo  superiorem  fuisse  probabile  mihi  videtur.  Quamquam  ne  hoc 
quidem  neglegendum  est,  eiusdem  Romani  curas  in  medium  vocare  apud  Charisium  Porphyrionis 
testimonium.   Ex  quo  efficitur,  ut  Porphyrion  quoque  inter  grammaticos  Antoninorum  aetatis  Schott- 

muellero  ducendus  fuisse  yideatur:  qua  ratione  non  multo  eum  aut  ante  aut  post  Servii  aeta- 
tem  vixisse  Tu,  Vir  Doctissime,  p.  VI  aflfirmes,  non  video.  Recte  enim  et  accurate  hac  de 
re  egisse  mihi  videtur  0.  Kellerus  1.  supra  1.,  quocum  in  universum  meam  rationem  convenire 
omnino  laetor.  Sed  quoniam  hoc  loco  admonuisse  satis  habeo ,  ne  Schottmuellerum  qnidem 
in  duhium  vocare ,  quin  idem  Acron  et  Terenti  et  Horati  fuerit  interpres,  et  accuratius  et  lar^us 
hoc  demonstrandum  relinquitur,  ^Acronem  Horati  scholiastam  cum  illo  probatissimo  grammatico 
pravissime  confundi.' 

•  Sed  ad  propositum,  unde  longius  aberravimus,  redeamus.  Quoniam  Acronianorum  eipli- 
candi  ratio  ea  est,  quam  accuratius  cognoscere  operae  pretium  esse  arbitrer,  omnes  omDium  Horati 
codicum  scholiorum  coUectiones  ad  hanc  antiquam  eiplanandi  Horati  carmina  rationem  et  speciem 
eicutiendam  atque  edendam  usurpare  vereor  ne  perversum  sit.  Immo  vero  hoc  quidem  Hautha- 
lius  rectissime  fecit,  ut  hanc  scholiorum  partem  et  a  Porphyrionis  et  ab  omnibus  illis,  quae  medio 
aevo  alio  modo  conficta  sunt,  scholiis  diligenter  separare  studeret.  Sedtamen  et  0.  Kellerus,  qui 
accuratius,  ut  videtur,  libros  manuscrr.  inter  se  et  contulit  et  distiniit,  ut  editionem  quam  matur- 
rime  suam  in  publicum  emittat,  futurum  esse  speramus  neque  F.  Hauthalium  id  commonefacere 
nolumus ,  quod  iam  ante  hos  sei  fere  annos  poUicitus  est,  ^propediem  in  maiorem  orbis  litterarii 
usum  illa  se  prelo  traditurum  esse,  quae  de  Acronis  et  Porphyrionis  aetate,  patria,  fide  ac  ser- 
mone,  de  eorum  libris  atque  aliis  rebus  et  quaestionibus  huc  pertinentibus  latius  et  uberius  disse- 
reve  et  volebat  et  debebat',  una  cum  recensione  scholiorum  multis  locis  emendata.  Nam  anti- 
quissima  cuiusque  scholiorum  partis  forma  cognita,  quae  sit  cuiusque  auctoritas ,  tum  demum  ad 
certum  quodammodo  finem  redigere  poterimus.  Nam  quae  scholia  Porphyrionis  sint,  satis  accu- 
rate  ei  libro  Monacensi  cognoscimus:  ab  Acrone  medii  aevi  glossas  diiudicare  viri  est  sane  dili- 
gentissirai,  eruditissimi,  sagacissimi,  neque  confici  posse  res  videretur,  nisi  legem  in  quaerendo  cer- 
tam  atque  normam  haberemus. 

Etenim  cum  Acroni  quae  scholia  adscribenda  sint,  omnino  nulla,  ut  videtur,  nisi  edd. 
principp.  et  codicum  recentiorum  auctoritas  nos  edoceat,  ad  Acronianorum  formam  restituendam 
qui  codices  usurpandi  sint,  nisi  ad  haec  monumenta  ceteros  codices  revocemus,  quaeque  in  illis 
proprie  et  antiquitus  tradita,  quae  a  posteris  addita  videantur,  inquiramus,  perspici  nequit.  Horum 
codicum  accuratum  testimonium  ceterorum,  de  quibus  accurate  traditum  non  est,  naturae,  indolis, 
originis  diiudicandae  norma  est  ac  lei. 

Quare  multum  ad  Acronianorum  scholiorum  auctoritatem  atque  originem  cognoscendam 
atque  ei  librorum  farragine  eruendam  conferre  videtur  lacuna  illa,  quae  est  in  compluribus  llbris 
manuscc.  inde  a  v.  104  Epist.  II,  2.  Integer  Porphyrionis  est  commentarius ,  integer  Commen- 
tator,  qui  vocatur,  Cruquii.  Sed  quamquam  ne  haec  quidem  Cruquiana  eitrema  e  puro  Porphy- 
rionis  fonte  sunt  deducta,  immo  vero  cum  iis  plerumque  scholiis  conspirant,  quae  Hauthalius  ei 
B  9  b  descripsit,  in  optimis  et  antiquissimis  Cruquii  libris  manuscc.  scholia  non  erant  integra. 
Nam  cum  Cruquii,  qui  vocatur,  Commentator  ad  v,  197  haec  nugetur:  ^quinquatres  dies  festi  in 
honorem  Minervae,  dicti  ab  eo,  quod  Galli  hostes  quinque  dies  Romam  tenuerunt :  Minervae  ideo 
dicati,  quia  ingenio  usi  sunt  Romani,  nam  clavis  ornati  senatores  ante  domos  suas  sederunt:  et 
quinquatres  dicti  quasi  quinque  atri  dies',  Cruquius  ipse  (p.  615  a  edt.  a.  1611)  PorphjTioni» 
interpretationem  ampleius  est  Charisii  (K.  81,  20.  548,  35)  adlata  auctoritate.  Haec  autem  addit, 
quae  mirum  in  modum  Commentatoris  fidem  illustrant:  ^('omment.  hic  Sosipatro  adversatur  de 
quinque  atris   diebus,  ei  scriptis  Bland.  ubi  lacuna  ingens  antiquitatem  omnem 

absorbsit:  habet  enim:  et  Minervae  ideo  dicati  quia  ingenio  U8i  sunt  Bomani:  t6  ingenio,  ia 
uno  ex  iis  Bland.  habetur,  ingenua;  iu  alio,  ingenita:  antiquissimus  autem  totus  ad 
finem  huius  epistolae  partim  oblitteratus  est,  partim  lacer.'  Quare  nescio  an 
T  i  b  i  persuaserim,  commentarium  Acronis  iam  antiquissimis  temporibus  mutilatum  esse ,  novissi- 
mos  autem  Acronis  libros  manusce.  multifariam  descriptos  ideo  non  integra  exhibere  scholia,  quod 
extrema  commentarii  pars  iam  in  illius  aetatis,  cuius  liber  Bland.  antiquissimus  fuit,  libris 
manuscc.  evanuerit  (cf.  p.  8  sq.). 

Quae  cum  ita  sint,  perquam  lugendum  est,  Hauthalium  de  diversarum  codicum  familia- 
rum  inter  se  et  similitudine  et  dissimilitudine  quae  in  libris  manuscrr.  invenit  nondum  accuratius 
exposuisse.  Primo  quoque  tempore  ut  aut  ipse  Hauthalius  aut  0.  Kellerus  hanc  librorum  manuscc. 
rationem  diligenter  atque  religiose,  ut  par  est,  examinet  atque  enarret,  eo  magis  rogare  nostrum 
est,  quo  accuratius,  quantum  adhuc  ab  artis  criticae  severa  atque  perfecta  elegantia  absimus, 
cognosciraus.  Nam  etiam  Ferd.  Hauthalius  in  editione  scholiorum  adornanda  nimis  ^eclecticae 
illi  codicibus  utendi  rationi,  quam  homines  philologi  plerique  ante  haec  nostra  tempora  in  verbis 
scriptorum  veterum  pertractandis  secuti  sunt,'  indulsisse  mihi  videtur.  Rectissime  enim  Herm. 
Sauppius  in  epist.  crit.  ad  God.  Hermannum  p.  5,  .Haec  ars,  inquit,  codicum  ordines  certos  fami- 
liasque  describendi  cum  fere  nova  sit,  his  nostris  demum  temporibus  inventa  ,  non  quidem  mira- 
mur,  quod  multi  vel  hoc  studium  contemnunt  vel  satis  segniter  hoc  officio  funguntur,  sed  certum 
est,  criticum  nisi  hoc  fundamento  operae  suae  iacto  incerto  gradu  titubare  in  iisque  scriptoribus, 
in  quibus  hoc  fieri  nequeat,  semper  vacillaturum  esse.' 

Jam  vero  opus  illud,  quod  Tu,  Vir  Doctissime,  in  auimo  volvis,  pro  sua  et  tempo- 
rum  facultate  Cruquius  absolvit ,  plenius  et  rectius  se  perfecturum  esse  Hauthalius  professus  est 
(Add.  et  Corrig.  Schol.  Horat.  I,  p.  XII  not.:  ^Denique  5)  duo  volumina  offerentia  praestantiora 
scholia  ex  codicibus  a  me  transcripta').  In  hunc  librum  et  J5  y  b  et  Tui  Bernensis  scholia  able- 
ganda  videntur.  Nam  cura ,  quam  ipse  (1.  I.  p.  49)  in  scholia  Horatiana  conferendam  proposui, 
ab  hoc  Cruquii  scholiasta  prorsus  aliena  est.  Diiudicatis  enim  et  religiosissime  separatis  codicum 
scholiis,  quae  Porphyrionis,  quae  Acronis  sint,  quae  aliunde  addita  videantur,  ad  tempus  et  Acrone 
et  Porphyrione  vestustius  pervenire  nos  posse  censeo. 

Quamobrem  exoptatissime  mihi  evenit ,  Vir  Doctissime ,  ut  ab  aliis  in  quaerendo  prin- 
cipiis  profectus  ad  eundem  atque  ego  finem  perveneris,  laceratam  atque  inquinatam  Acronis 
vestem  eius  ipsius  formam  atque  honorem  non  detrahere,  nobis  auctoritatem  commentarii  illius 
Porphyrione  minoris  esse  habendam.  Atque  hanc  horum  scholiorum  esse  condicionem  non  ignoras 
recte  iam  fere  perspexisse  Henric.  Glareanum,  virum  acerrimnm,  qui  sibi  magnam  cum  aequalium 
tum  posterorum,  qui,  ut  fieri  solet,  in  illorum  verba  iurarunt  re  ipsa  minus  perspecta,  Horati 
studiosorum  invidiam  conflavit.  Quem  cum  Horati  interpretes  inimice  insectari  atque  calumniari 
consuevisse  viderem*),  memineram,  Hermanne  Usenere,  me  legere  apud  B.  G.  Niebuhrium,  unum 
omnium  nostrorum  virum  gravissimum  atque  prudentissimum :  ^hin  und  wieder  zerbrach  wohl 
ein  freigeborener  geist,  wie  Glareanus,  diese  schranken;  unfehlbar  ward  aber  dann 
verdammnisz  uber  ihn  gerufen'  (Histor.  Roman.  edt.  II,  praefat.  p.  VII).    De  scholiorum  auctori- 


*)  C.  Kirchner,  Horat.  Sermon.  libri  duo  I,  p,  XL:  ^Ceterum  Glareanus  noster  (?)  (cui  verum  nomen 
foit  Henricus  Lauritus)  summa  arrogantia  atque  insolentia  in  alios  interpretes,  praecipue  in  Landinumet 
Acronem,  nihil  magnopere  dignum  praestitit.' 

tate  Henr.  Glareanus  et  in  epistola  ad  Reverendiss.  in  Christo  Patrem  ac  Dominum,  D.  Joannem, 
Episcopum  Yiennensem  etc.  commentario  praefixa  et  passim  in  ipso  commentario  suo  et  aetatis  more 

disseruit.    Ad  Carm.  I,  7  haec  adscripsit :    , Acron   exponit , Hoc  itaque  ulcus  antiquum 

videtur,  quamquam  haud  scio,  quam  vetus  sit  Acron,  qui  Ode  1  lib.  3  Servium  allegat  et  Priscia- 
num  lib.  2  Epist.  Videtur  autem  is  idem  Acron  ex  aliorum  flosculis  sibi  sertum  coUegisse.  Nam 
lectis  in  suum  commentarium  Porphyrionis  verbis  assuit  mira  saepe  emblemata.  Nisi  forsi- 
tan,  quod  iniuria  temporum  fieri  potuit,  alius  quispiam  sciolus  Acronis 
commentarium  corruperit.'  Sedtamen  de  fraude  litteraria  Glareanus  cognitum  nihil  habuit 
neque  certa  video  argumenta ,  quae  probent ,  ipsum  Acronis  nomen  per  fraudem  esse  scholiis  ad- 
scriptum.  Atque  tantum  abest,  ut  Hauthalium  acta  agere  putem,  ut  ad  provinciam  suam  dili- 
genter   atque   strenue  absolvendam   iustis  laudibus  excitandus  mihi  videatur. 

lam  ad  finem  litterae  meae  perductae  sunt,  Hermanne  Usenere.  Quae  de  re  obscura 
pro  condicione  rerum  et  virium  mearum  facultate  perquisita  et  exposita  ad  Te,  Vir  Doctis- 
sime,  cui  quantum  in  hisce  rebus  debeam  probe  scio,  mittere  volui,  boni,  quaeso,  consule.  Quod 
volui,  cum  non  adsecutus  sim,  cumque  accurate  perspiciam ,  quantum  laboris  viris  me  et  doc- 
tioribus  et  sagacioribus  relinquatur,  si  modo  hoc  molestum  atque  tortuosum  litterarum  genus  in 
eam  formam  atque  speciem ,  quae  severioribus  artis  nostrae  legibus  satisfaciat ,  redigere  operae 
pretium  est,  nihil  antiquius,  priusquam  has  litteras  coucludam,  habeo,  quam  ut  omni,  qua  par 
est,  industria  atque  diligentia  petam  a  Te,  Vir  Doctissime,  ut  benevolum  mea  Te  studia 
existimatorem  invenire  patiaris.    Vale! 

Scribebam  Confluentibus  Idib.  Juliis  a.  MDCCCLXXI. 

